runetrust/blame-folketinget-dk huggingface dataset:
Carsten Bach (LA), 2023-10-05:
Også mange tak fra Liberal Alliance for en rigtig god tale, stærkt båret af liberale værdier.
I et kort øjeblik troede jeg faktisk lige, det måske var min egen partileder, der sådan helt ekstraordinært havde fået tildelt taletid lidt før i rækkefølgen.
Der var både input om mere ansvar og færre regler for vores erhvervsliv og vores iværksættere og noget om, at vi skal sætte virkelyst og skabertrang fri osv. osv.
Faktisk tror jeg endda også, at ordføreren fik sagt, at udfordringerne ikke bliver løst, uden systemet indskrænkes.
Ordføreren fik også sagt, at vi skal sænke skatten, og det er jeg jo meget enig med ordføreren i, altså at der er et stort behov for, at vi får sænket skatten på arbejde, sådan at vi med positive incitamenter kan få folk til at gøre en ekstra indsats på vores arbejdsmarked.
Så langt, så godt.
Hverken ordføreren eller jeg selv sad, desværre, kan man måske sige, i Folketinget 2011-2015, men måske ordføreren har kendskab til, hvor meget skatten blev sænket i den periode, og hvad det er et udtryk for.
Morten Dahlin (V), 2023-10-05:
Det gør man ved at sikre, at der er partier i det forhandlingslokale, som er født ud af bondebevægelsen, som er født ud af andelsbevægelsen, som har en brændende kærlighed for det danske fødevareerhverv, og som ikke tør overlade det her til de partier, der har det som hele eller delvis erklærede målsætninger at stoppe animalsk produktion i Danmark.
Hvis alle bare gjorde som Danmarksdemokraterne, lagde man landbrugets fremtid i Alternativets og Enhedslistens hænder.
Derfor skal man være glad for, at Venstre sidder derinde, så vi på den ene side kan opnå vores klimamål og på den anden side kan sikre, at vi har en stærk fødevareproduktion i Danmark.
Susie Jessen (DD), 2023-10-05:
Jeg køber altså ikke den der med, at man går ind og laver dårlig politik, og at så er det en undskyldning, at fordi man har magten, er det okay at lave dårlig politik.
Den er jeg altså ikke helt med på.
Ordføreren svarer bare ikke på mit spørgsmål.
Han vil åbenbart ikke garantere, at kødet fra Danmark ikke bliver dyrere end kødet fra Sydamerika.
Der er en ambition om det, men det er jo ikke det, der kommer til at ske, når man indfører en CO 2 -afgift på landbruget i Danmark, som der ikke er i nogen andre lande.
Så er det jo konkurrenceforvridende.
Jeg vil bare spørge ordføreren igen: Hvordan undgår man, at en dansk landmand simpelt hen mister sit arbejde?
Morten Dahlin (V), 2023-10-05:
Søren, som jeg ikke kender, lyder, som om han er meget innovativ og har en stærk virkelyst, arbejdsomhed og skabertrang.
Det er jo netop sådan nogle som Søren, vi skal have flere af.
Den klimapolitik, vi fører, inklusive den måde, man kommer til at indrette en CO 2 -afgift på, skal jo fremme sådan nogle som Søren og hans mælkeproduktion.
Det er det, vi skal have mere af.
Det er jo den slags, vi skal fremme; det er den slags, vi skal fremelske.
Ja, jeg sagde meget tydeligt, at når vi indretter den her afgift, bliver vi nødt til at have in mente, at det ikke nytter noget, at bøfferne fra Spjald bare stikker af i pris i forhold til bøfferne fra Sydamerika, for så køber folk de billigste, og så redder vi ikke klimaet.
Det er sådan noget, vi kan være med til at bestemme, fordi vi sidder inde i forhandlingslokalet.
Hvis alle bare gjorde som fru Susie Jessen og Danmarksdemokraterne og stillede sig ud på sidelinjen, ville det meget brede flertal i Folketinget, selv hvis man tager Venstres mandater væk, der går ind for en CO 2 -afgift, lave den anden afgift.
Det tror jeg ikke ville gavne klimaet, og jeg er helt sikker på, at det heller ikke ville gavne landbruget.
Susie Jessen (DD), 2023-10-05:
Jeg synes også, det var dejligt at høre om en ung fyr som Julius, der virkelig stempler ind, er innovativ og har virkelyst og en iver efter at gøre en forskel.
Jeg tror, det var noget af det, ordføreren sagde.
Da alle de her plusord kom frem, kom jeg til at tænke på en af de landmænd, som jeg har været nede at besøge for nylig, og det er Søren.
Søren har superkøer.
Hans køer er hamrende gode til at producere rigtig, rigtig meget mælk meget, meget effektivt.
Han har givet dem sådan nogle små sendere på, så han fuldstændig kan følge med i alt, hvad de her køer gør, sådan at han har sænket sin klimabelastning virkelig, virkelig markant.
Søren er jo så en af de landmænd, som er stemplet ind på den her grønne omstilling, og som nu har i udsigt at få en CO 2 -afgift lige ned i hovedet.
Jeg lagde lige mærke til, at ordføreren sagde til De Radikales ordfører, at bøfferne fra Spjald ikke bliver dyrere end bøfferne fra Sydamerika.
Det sagde ordføreren.
Jeg vil bare gerne lige høre ordføreren: Er det en garanti, ordføreren kan stille i dag?
Morten Dahlin (V), 2023-10-05:
Jamen det er skønt, det her.
Den ene dag hører jeg, at regeringen er magtfuldkommen og man bare vil bruge sit flertal og stemme ting igennem, og at det er forkert.
Nu får jeg så at vide, at regeringen burde lytte noget mindre til Folketingets partier og lade være med at køre i et forhandlingsspor, hvor man prøver at inddrage og lave en bred aftale, altså at det nu er forkert.
Nu er det et citat, og derfor vil det være på engelsk: Damned if you do, damned if you don't.
Altså, vi er optaget af at lave reelle grønne løsninger og meget gerne bredt i Folketinget, så de holder så lang tid som overhovedet muligt, uanset hvem der måtte have flertal i det her Ting efter næste valg.
Signe Munk (SF), 2023-10-05:
SF har været et gennemgående parti for samtlige klimaaftaler, der er blevet lavet i sidste periode, så det tror jeg nu ikke ordføreren sådan helt rettelig skal være i tvivl om.
Men det korte af det lange er, at det eneste nye klimatiltag, den her regering har lagt frem, er, at danskerne skal have mere biobrændstof i deres tank; det mener regeringen kan bringe os i mål med 2025-målet.
Regeringen har magten, æren, muligheden og flertallet, så jeg spørger egentlig bare: Hvorfor har regeringen ikke bare stemt 2025-målet igennem for at holde tempo i klimapolitikken, som ordføreren mener er vigtigt?
Mette Thiesen (DF), 2023-10-05:
Tusind tak.
Vi hører om patienter, som står på ventelisten og bliver så syge, at de ender med at blive terminale og dø.
Vi hører om patienter, som bliver fejlopereret, og som eksempelvis får fjernet, bortamputeret, deres ben, selv om det kunne have været forebygget.
Senest har vi hørt fra Region Midtjylland – igen, fristes jeg til at sige – at de har livstruende problemer på deres hospitaler, herunder på kræftafdelingen, og jeg kunne sådan set blive ved.
Det skriger til himlen.
Venstre har haft regeringsmagten i 15 ud af de seneste 22 år, herunder da man lavede strukturreformen, hvor tidligere formand Lars Løkke Rasmussen stod fadder, altså simpelt hen var den, der lavede den her strukturreform.
Så mit spørgsmål er, om Venstre ikke føler et meget, meget stort ansvar for tingenes tilstand, som det er i sundhedsvæsenet i dag?
Morten Dahlin (V), 2023-10-05:
Jeg har også, ligesom jeg tror alle andre her i Folketingssalen har, set de billeder fra vores indre farvande og vores fjorde, og det er nogle forfærdelige billeder.
Det bliver man nødt til som ansvarlig politiker at reagere på.
Derfor er jeg også meget glad for, at vi jo har lavet en bred aftale herinde i Folketinget, der bl.a. kigger på udledningen fra landbrug, vi har også lavet en havplan, som adresserer nogle af udfordringerne i forhold til udledninger fra spildevand, og så er der jo en lang række initiativer, man kan tage i forhold til stenrev, ålegræs og muslinger, som kan være med til – ikke med et quick fix, men være med til – at genoprette en god økologisk tilstand i vores indre farvande og vores fjorde.
Det vil vi gerne være med til i Venstre.
Sólbjørg Jakobsen (LA), 2023-10-05:
Tak, og tak for talen.
I Danmark er vi godt stillet med en bred ytringsfrihed.
Det er mennesker, som ikke ligefrem vækker den allerstørste sympati, og jeg tror, jeg taler på vegne af rigtig mange danskere, når jeg siger, at det ikke er dem, vi er allerstoltest af, og vi tager også afstand fra deres handlinger.
Omverdenen har også lagt mærke til disse typers handlinger, især dem, som er lige så ekstreme eller faktisk endnu mere ekstreme end de typer, jeg nævnte lige før.
Her taler jeg om barbariske regimer og deres fans, som står bag henrettelsen af kvinder og forfølgelsen af homoseksuelle, og vi ser brændte tørklæder og brændte og sønderrevne koraner i denne forbindelse.
Venstre ved jeg bakker op om ytringsfriheden og kvindekampen i Iran og er imod homofobi.
Hvordan kan Venstre være med i det her indgreb fra regeringen?
Morten Dahlin (V), 2023-10-05:
Men vi skal ikke bare indføre en CO 2 -afgift, og CO 2 -afgiften er ikke et mål, men et middel til at nå vores klimamål, og det skal vi gøre på en måde, hvor landbruget får mulighed for at udvikle sig, hvor hver evig eneste krone går tilbage til erhvervet, og hvor vi forbedrer rammevilkårene og giver muligheder, giver grønne gulerødder til de landmænd, der formår at producere grønnest.
Jeg vil bare sige, at selv om man tog Venstres mandater ud af ligningen, er der over 100 mandater herinde, der ønsker at indføre den her CO 2 -afgift, og så vil Danmarksdemokraterne overlade det i hænderne på de partier, der har som hel eller delvis målsætning i deres partiprogrammer at afvikle dansk landbrug.
Der ville jeg være mere tryg, hvis jeg var landmand, ved at Venstre sidder med og sikrer, at hensynet til klima og hensynet til fødeerhvervets fremtid går hånd i hånd.
Inger Støjberg (DD), 2023-10-05:
Det er jo nærmest et festskrift, man hører oplæst her.
Men sagen er jo bare, hr. Morten Dahlin, at det kan man ikke bare gøre, og der kommer ikke bare en god løsning i morgen, for som hr. Asger Christensen, som jo er europaparlamentsmedlem for Venstre, siger, vil det, hvis man bare indfører en CO 2 -afgift her i Danmark, betyde, at dansk mælk og dansk kød vil blive dyrere, og når man så kommer ned til køledisken og står og skal beslutte sig for, om man skal vælge et stykke kød, der er 25 pct. billigere, eller et stykke, der er 25 pct. dyrere, skal man godt nok være meget sikker i sin tro.
Så er vi sådan set tilbage, kan man sige, til den enlige mor med kødsovsen og de tre børn, der alle sammen spillede fodbold, mens hun lavede kødsovs.
Det her er klimanationalisme, og det kan jo ikke siges klarere end det, hr. Morten Dahlins egen formand har sagt.
Morten Dahlin (V), 2023-10-05:
Tusind tak for spørgsmålet.
Jeg er på Venstres side, jeg er på landbrugets side, og jeg er på klimaets side, og de interesser kan godt forenes.
Vi skal vise verden, at vi på den her lille grønne plet, som vi kalder Danmark, formår at nå verdens mest ambitiøse klimamål og nedbringe vores CO 2 -udslip, samtidig med at vi udvikler og bevarer en stærk fødevareklynge i Danmark.
Jeg er stolt af, at jeg kan gå ned i supermarkedet og købe sunde danske grønne fødevarer produceret lokalt, og det skal man også kunne i fremtiden.
Derfor skal vi på den ene side nedbringe CO 2 -udslippet, mens vi på den anden side skal udvikle både vores industri og vores fødevareerhverv.
Det kan godt lade sig gøre, det er ikke let, men det kan godt lade sig gøre, og jeg tror, at vi kommer til at gøre det herinde med en rigtig god løsning, der forener de to balancer, så vi når i mål med vores klimamål, for det skal vi, og samtidig har et stærkt og bæredygtigt fødevareerhverv hertillands.
Inger Støjberg (DD), 2023-10-05:
Tak for det.
Jeg synes faktisk, det var en rigtig fin tale, og det vil jeg gerne kvittere for.
Jeg anerkender også, at man jo ikke kan nå omkring alle emner, når man er ordfører her; det kan jeg heller ikke her senere i dag.
Derfor vil jeg spørge ind til noget af det, som ikke blev adresseret, nemlig CO 2 -afgiften på landbruget, som ordføreren jo godt ved betyder rigtig meget for os i Danmarksdemokraterne at få bremset, så den ikke bliver indført.
Men det, jeg vil spørge ind til, er selvfølgelig, at der jo er noget tvivl, kan man sige, om, hvor Venstre står i det her.
Der er ligesom siden med Tommy Ahlers, formanden og nogle enkelte flere i den her sag, som vil have indført en CO 2 -afgift på landbruget, og så er der ligesom den anden side, som siger, at hvis man pålægger en CO 2 -afgift på landbruget og på produktionsleddet, går det helt galt.
Hr. Asger Christensen, europaparlamentsmedlem, har jo kaldt det for en tudetosset idé.
Så jeg vil egentlig bare høre, hvilken side, hvilket hold, ordføreren egentlig er på.
Er det hr. Asger Christensens side, eller er det formanden og Tommy Ahlers' side?
Morten Dahlin (V), 2023-10-05:
Vi mener, at man skal have lov til at trække sig tilbage med værdighed i Danmark, og vi har i regeringsgrundlaget lagt vores bud frem på, hvordan vi synes man gør det bedst.
Det tager vi nu en dialog med arbejdsmarkedets parter og med Folketingets partier om, og så er jeg helt overbevist om, at vi finder en god løsning, der på den ene side tager højde for, at man skal have lov til at trække sig tilbage fra arbejdsmarkedet med værdighed, og på den anden side tager højde for, at vi også har brug for at skabe noget arbejdskraft i det her samfund, så vi kan få udviklet vores velfærdssamfund og få udviklet vores private virksomheder.
Den balance tror jeg at vi kan finde i fællesskab.
Pia Olsen Dyhr (SF), 2023-10-05:
Jeg vil bare gerne have, at det er på ordentlige vilkår, og vi ser jo Arbejdstilsynet være ude rigtig mange steder, hvor de unge så ender med at stå helt alene med deres problemer, og det ønsker vi ikke skal fortsætte; vi ønsker faktisk at sætte ind over for det.
Spørgeren svarede ikke på den anden del, nemlig omkring seniorpension, og det er også fair nok, for så kan spørgeren gøre det nu.
Man lægger op til at fjerne seniorpensionen.
Det handler om mennesker, der er nedslidt, og folk, der har arbejdet mange år på arbejdsmarkedet.
Det er en ordning, som Venstre stod i spidsen for.
Morten Dahlin (V), 2023-10-05:
Tak for rosen; spørgeren og jeg deler jo en fælles passion for fodboldklubben.
Jeg ved ikke, om spørgeren har været i Julius' bod, men ellers kan jeg give anbefalingerne videre.
Jeg synes ikke, at man skal sløjfe arbejdsmiljøreglerne for ungarbejdere, men jeg synes godt, vi kan spørge sig selv, om vi har ramt den helt rigtige balance.
Altså, når vi bilder os selv ind, at man kan ansætte fejedrenge m/k på et lager, så tror jeg, at det er en virkelighed, der kun eksisterer herinde, for hvis chefen skal gå ud og slukke pappresseren, hver gang der skal fejes på lageret, så bliver det bare ikke gjort.
Så har vi ramt balancen helt rigtigt der?
Har vi i vores naturlige iver efter at beskytte unge mennesker på arbejdsmarkedet strammet for meget op nogle steder?
Ja, det synes vi i Venstre.
Kan man ramme den balance bedre?
Ja, det er vi faktisk helt overbevist om at man godt kan.
Der har været meget debat om arbejde, og jeg synes ikke, at man skal arbejde for staten, men jeg synes, det er sundt, hvis flere unge mennesker får et fritidsjob, fordi det lærer man noget af, også noget, man ikke lærer i skolen.
Pia Olsen Dyhr (SF), 2023-10-05:
Tak til ordføreren for en liberal tale.
Jeg kan jo helt genkende Venstre.
Jeg vil give ros til Brøndby – det vil alle jo gerne have – og egentlig også ros til Julius; jeg synes faktisk, at det er et glimrende eksempel på virkelyst og initiativ.
Men der, hvor jeg bliver en smule bekymret under talen, er, i forhold til at Julius' ungdomskollegaer på 13 år, der arbejder ude i en butik og har et fritidsjob, lige pludselig ikke skal være underlagt arbejdsmiljøregler, hvis jeg hører ordføreren rigtigt, for så betyder det jo på sigt, at de unge, som måske er 13-14-15 år, vil være nedslidt, når de når 60-årsalderen.
Og som jeg kan forstå på regeringen, vil man jo sløjfe seniorpensionen, så Julius eller hans venner vil ikke have mulighed for at gå på seniorpension, når de så bliver 60 år – eller det er så 64 år, fordi pensionsalderen er steget – og er nedslidt.
Derfor vil jeg egentlig gerne spørge: Hvordan kan det være, at markant færre skal have lov til at trække sig tilbage i Danmark, når de er blevet nedslidt, end med den aftale, som Venstre ellers stod i spidsen for?
Christian Rabjerg Madsen (S), 2023-10-05:
Vi har en meget ambitiøs plan for at skære i regler, kontrol og administrativt bøvl, og det er hjerteskærende at høre Liberal Alliance brænde for den offentlige sektor, samtidig med at man fremlægger en økonomisk plan, der vil betyde 95.000 færre offentligt ansatte.
Det er fair nok, at man vil en anden samfundsmodel, og det vil også være fint for meget velhavende mennesker, for de kan selv betale for privatskole og privathospitaler.
Socialdemokratiet vil et andet samfund.
Vi vil et velfærdssamfund, hvor høj og lav har adgang til god offentlig service.
En forudsætning for at have sådan et samfund er, at vi går på arbejde.
Derfor er det at have diskussionen om beskæftigelse også at kere sig om velfærdssamfundet – det samfund, som er alle andre samfund overlegent, og som leverer både vækst, velstand og betydelig lighed.
Men det er nok en forskel på Socialdemokratiet og Liberal Alliance.
Morten Dahlin (V), 2023-10-05:
Jeg tror simpelt hen ikke, jeg forstår den der sammenhæng.
Fordi vi siger, at man ikke skal stille sig op på gader og stræder og i vildskab afbrænde koraner, så skulle vi være mod homoseksuelles kamp i Mellemøsten.
Jeg køber ikke den sammenkobling.
Jeg tror, der sidder en masse snusfornuftige danskere derude, som sagtens kan forene det budskab, at man i Danmark skal have vide rammer for at kritisere religion og tegne, tale, diskutere og sige, at man synes, at nogle er nogle slambarter og nogle banditter – eller man kan bruge nogle værre ord – med, at det altså ikke er det samme som bare at gå rundt i vildskab på gader og stræder og brænde ting af.
Jeg tror, det er en falsk modsætning, Liberal Alliance sætter op der.
Jeg står fuldstændig på mål for det som liberal og som en, der går ind for meget, meget vide rammer for ytringsfriheden, og jeg vil gerne slå fast, at religionskritik er en meget nødvendig del af enhver samfundsdebat, og det skal den også være i fremtiden i Danmark.
Martin Lidegaard (RV), 2023-10-05:
Jeg har bestemt ikke noget ønske om at lukke dansk landbrug, slet ikke, eller afvikle det.
Jeg vil gerne udvikle det, som dansk landbrug hele tiden har gjort.
Jeg er glad for det klare svar, og jeg er glad for, at Venstre står på mål for de fælles aftaler, vi har lavet, ligesom jeg i øvrigt er enig i alle de mål og selvfølgelig også, at det ikke vil give mening, at det ene bliver dyrere end det andet, og at vi ikke bare skal flytte produktionen ud.
Er ordføreren bekendt med, om regeringen overvejer nogle akutte indsatser, inden hele det danske hav er dødt?
Morten Dahlin (V), 2023-10-05:
Tak for spørgsmålet.
Venstre står ved de klimamål, der er aftalt i klimaloven.
Vi står ved de landbrugsaftaler, vi har indgået, hvor der er mål for både kvælstof- og CO 2 -udledningen.
Det står vi fuldstændig på mål for.
Nu må vi vente, til de klogeste mennesker, som vi har bedt om at kigge på det her, kommer med deres rapport, for at tage stilling til, præcis hvordan det her skal skrues sammen.
Men det skal skrues sammen på en måde, så vi på den ene side nedbringer landbrugets CO 2 -udledning, men på den anden side sikrer, at vi har dansk fødevareproduktion, som er stærk, og som er bæredygtig, også økonomisk.
Vi skal også sikre os, at det ikke bliver sådan, at bøfferne fra Spjald bliver dyrere end bøfferne fra Sydamerika nede i supermarkedet.
For hvis de gør det, skal jeg nok købe dansk, så længe pengepungen rækker, men dem, der har lidt mindre pengepunge end mig, vil være tilbøjelige til at tage det billigste.
Derfor er det et dilemma, man bliver nødt til at tage alvorligt.
Derfor er jeg rigtig glad for, både for klimaet og for landmændene, at Venstre sidder med i det lokale, så det – med al respekt – ikke kun er Martin Lidegaard og dem endnu længere til venstre for Martin Lidegaard, som jo har en erklæret målsætning om at lukke dansk landbrug, der sidder og bestemmer, hvordan det her skal skrues sammen.
Martin Lidegaard (RV), 2023-10-05:
Jeg vil starte med at takke Venstre for at have taget klar stilling i spørgsmålet om en CO 2 -afgift på landbruget og dermed tage et ansvar, som jeg godt forstår er vanskeligt med den historie og den baggrund, som Venstre har.
Det er vi egentlig også optaget af i Radikale Venstre – både at få det det ene sted og det andet sted.
Har man tænkt over i Venstre, hvordan fordelingen af det her skal være?
For vi tænker jo, at den produktionsafgift, der skal være, vel skal sikre, at vi kommer i mål med vores klimamålsætning i 2030.
Det er jo også det mandat, vi har givet det ekspertudvalg, vi venter på.
Jeg vil egentlig bare sikre mig, at Venstre står ved det mål, som også ligger i den tidligere landbrugsaftale, men at vi derfor så kigger på en afgift i køledisken ud over det.
Morten Dahlin (V), 2023-10-05:
Vi lytter gerne til alle gode forslag, uanset om de kommer fra Enhedslisten eller fra Tyskland, for det her er et rigtig vigtigt område.
Jeg synes så ikke, man skal gøre grin med, at vi nu forsøger at gribe det her an på en anden måde.
Det er jo en problemstilling, der har været kendt i mange år, nemlig at det er utrolig dyrt at opretholde en busdrift i nogle områder, hvor der er utrolig få passagerer.
Hvis vi kan løse det med nogle alternative metoder – hvis der f.eks. er nogle lokale ildsjæle, der kunne være interesserede i at tage del i den opgave, eller tænke lidt anderledes i forhold til vores lovgivning om offentlig transport i landdistrikterne – så skal vi da gøre det og ikke gøre grin med det.
Derfor håber jeg også, at Enhedslisten vil spille konstruktivt ind i den proces.
Pelle Dragsted (EL), 2023-10-05:
Der bliver sagt, at man er meget optaget af det.
Transportministeren har nedsat en eller anden ekspertgruppe, der skal tænke nyt, men det er jo lige nu, at de her busruter lukker.
Det er også lige nu, at I vil sætte taksterne på togdrift på tværs af landet op med 13 pct.
I forvejen er det utrolig dyrt.
I vores naboland Tyskland har man indført en tysklandsbillet, så man for 50 euro kan køre i hele Tyskland i en måned.
Kunne det være, at regeringen kunne være lidt mere ambitiøs, når det gælder den kollektive transport og alle de mennesker, som er afhængige af den for at kunne bevare deres frihed?
For det at være mobil handler om menneskers frihed.
Hvorfor vil Venstre gøre det dyrere at være dansker på de områder?
Morten Dahlin (V), 2023-10-05:
Jeg beklager min fejl med hensyn til de lavere divisioner i dansk fodbold.
Til min egen undskyldning skal jeg sige, at sidst jeg så Frem spille, spillede de imod min lille lokale klub, der på det tidspunkt lå i tredje division.
At Frem så har været dygtige nok til at rykke op, mens min egen lille lokale klub i øvrigt er rykket ned, taler jo så bare til Frems ære.
I øvrigt taler det også til deres ære, at deres formand, inden de kom, sendte en sms til min lokale klubs formand, hvor han sagde: Vi kommer 75 mand, vi plejer at drikke tre fadøl pr. styk – jeg håber, der er nok.
Respekt for Frem!
Vi bliver nødt til at have et land, hvor man kan leve, bo og arbejde alle steder, også der, hvor der er flere dyr, end der er mennesker – dyr, som jeg i øvrigt gerne vil have stadig er der i fremtiden, i modsætning til Enhedslisten, der jo har som erklæret målsætning at reducere eller helt fjerne dansk kvægproduktion.
Derfor skal vi også have kigget på, hvordan vi laver en bedre transport og en bedre mobilitet i landdistrikterne.
Noget af det handler om investeringer i den private infrastruktur, noget af det handler om den individuelle infrastruktur, og noget af det handler om investeringer i den kollektive infrastruktur.
Så det er vi meget optaget af, og det er vores transportminister også.